‫- סדרה תיעודית מקורית של NETFLIX -‬
‫תמיד היינו זרים ללילה.‬
‫זה עולם שהעיניים שלנו‬ ‫לא יכולות לחדור אליו.‬
‫מקום של צלילים מערערים...‬
‫וחרדות מדומיינות.‬
‫אבל כעת...‬
‫בפעם הראשונה...‬
‫אנו יכולים להרים את מעטה החשכה.‬
‫מג'ונגלים סודיים...‬
‫לממלכות קפואות...‬
‫טכנולוגיה חדשה‬
‫מאפשרת לנו לחשוף‬ ‫יצורים שנראו לעיתים רחוקות...‬
‫ודרמות נסתרות.‬
‫בכל מקום עלי אדמות...‬
‫כשהאור דועך...‬
‫עולמות חדשים מתעוררים.‬
‫בעוד שהיום מתקרב לסיום,‬
‫חושך מתקדם על פני כדור הארץ...‬
‫במהירות של למעלה מ-1,000 קמ"ש.‬
‫מעכשיו ועד לעלות השחר...‬
‫כל שעה מביאה אתגרים ייחודיים.‬
‫וכל יצור על כדור הארץ‬ ‫חייב למצוא דרך לשרוד את הלילה.‬
‫- מצאת החמה ועד זריחה -‬
‫הרי סימיאן באתיופיה.‬
‫החשכה כמעט כאן.‬
‫אחרי יום ארוך וחם,‬ ‫זכר הג'לדה הזה חייב לאסוף את כוחותיו.‬
‫פסגות ההר הללו‬ ‫לא יהיו בטוחות לעוד הרבה זמן.‬
‫צבועים ונמרים יצאו לצוד בקרוב.‬
‫בשטח פתוח, הג'לדות פגיעות.‬
‫הבטיחות שוכנת 100 מטר מעל שפת המצוק.‬
‫אפילו הקטנים ביותר חייבים לצאת למסע‬ ‫אם הם רוצים לשרוד את הלילה.‬
‫החלקה יכולה להיות קטלנית.‬
‫גודלו של הזכר הבוגר‬ ‫אומר שהוא הרבה פחות זריז מהשאר.‬
‫ככל שמחשיך,‬
‫כך גדל הסיכון לנפילה.‬
‫הם עשו זאת.‬
‫כשהם מתמקמים ללילה,‬
‫הג׳לדות מלקקות את קיר הצוק...‬
‫מה שמוסיף מינרלים חיוניים‬ ‫לתזונה הצמחונית המוגבלת שלהם.‬
‫התנהגות שמעולם לא תועדה לפני כן.‬
‫מקום מנוחה רעוע זה‬
‫צריך להספיק כדי להגן על הג'לדות‬ ‫מפני סכנות החושך.‬
‫עבור אחרים...‬
‫הלילה מביא הגנה.‬
‫והוא לא יכול להגיע מוקדם מדי.‬
‫כשהאור נמוג אט אט מעל טקסס, ‬ ‫חלק נעשים חסרי סבלנות.‬
‫מסתתר במערה זו‬
‫הוא הריכוז הגדול ביותר של יונקים‬ ‫על פני כדור הארץ.‬
‫עשרים מיליון עטלפים אשפיים.‬
‫כולם מחכים להסוואת הלילה.‬
‫אולם המקומות הקרובים ביותר למזון‬ ‫עשויים להיות במרחק של מעל למאה קילומטרים.‬
‫לא ניתן לבצע את המסע הלוך ושוב‬ ‫בטווח שעות החשיכה,‬
‫אז הם צריכים להתמודד עם האור.‬
‫ועם הטורפים הממתינים.‬
‫יכולות ראייה ותמרון טובות יותר‬
‫נותנים לנצים ובזים את היתרון בשעות היום.‬
‫עטלפים אלו מותאמים‬ ‫לטיסות מהירות למרחקים ארוכים,‬
‫לא לאווירונאוטיקה.‬
‫הגנתם היחידה היא מספרם.‬
‫הם מהממים את טורפיהם,‬
‫רובם המכריע יגיע לשטח האכלה שלהם.‬
‫אך לא כולם.‬
‫יציאתם של מיליוני עטלפים נמשכת שעות.‬
‫סוף סוף, השמש גולשת מתחת לאופק,‬
‫לוקחת את קרני האור האחרונות איתה.‬
‫חשכה.‬
‫אך לא מוחלטת.‬
‫אור הירח המלא עמום פי 400,000 מהשמש.‬
‫העיניים שלנו נאבקות לראות.‬
‫אבל מצלמת תאורה נמוכה...‬
‫מגלה עולם נסתר בלילה.‬
‫עדיין ערני מאוד.‬
‫זימבבואה.‬
‫זה סוף עונה ארוכה, יבשה וחמה.‬
‫הטמפרטורות בשעות היום‬ ‫מגיעות ל-40 מעלות צלזיוס.‬
‫הלילה מביא הקלה.‬
‫היא יורדת לטמפרטורה סבילה של 22 מעלות.‬
‫על משפחת פילים זו למצוא מי שתייה‬ ‫לפני שהשמש תחזור.‬
‫מסע ארוך במהלך היום,‬ ‫עבור הגור שזה עתה נולד, הוא מתיש.‬
‫עליהם לכסות כמה שיותר מרחק בזמן הקריר.‬
‫אבל הלילה הוא ברכה וקללה.‬
‫הוא מביא טורפים.‬
‫אריות צדים בעיקר במהלך הלילה.‬
‫עיניים רגישות לאור הקלוש ביותר...‬
‫נותנות להם את היתרון על הטרף שלהם.‬
‫פילים רואים טוב יותר מאיתנו בחשכה,‬
‫אך לא טוב כמו אריות.‬
‫בהובלת הנקבה הבוגרת ביותר,‬ ‫העדר שומר שהקטנים ימשיכו לנוע.‬
‫ענני סערה מתבשלים...‬
‫מטשטשים את הירח.‬
‫מלבד הבזקי ברקים, האפלה מוחלטת כעת.‬
‫הפילים בקושי יכולים לראות.‬
‫כעת, בטיחותם נשענת על שמיעה וחוש הריח.‬
‫הם יכולים לחוש שהאריות שם בחוץ,‬
‫אבל לא יכול לראות איפה בדיוק.‬
‫פילים הם דומיננטיים ביום.‬
‫אבל בלילה...‬
‫הם מחליפים תפקידים.‬
‫הרכה הנולדת פגיעה במיוחד.‬
‫היא זקוקה להגנת משפחתה.‬
‫בתוך המהומה, הם מתפזרים.‬
‫נקבה מתנתקת מהאחרים.‬
‫היא נותרת לבד בחשכה.‬
‫מזרח ארצות הברית.‬
‫שעתיים אחרי השקיעה...‬
‫והקסם באוויר.‬
‫גחליליות.‬
‫רוב הגחליליות מהבהבות את אורותיהן.‬
‫אך מצלמות תאורה נמוכה חושפות‬ ‫מין בעל גישה שונה.‬
‫אלה רוחות רפאים כחולות.‬
‫זכרים מאוהבים המחפשים זיווג.‬
‫בעוד שאחרים רק מהבהבים,‬
‫אלה יכולים להאיר ברציפות עד דקה.‬
‫האור שלהם הוא אות לנקבות נטולות כנפיים‬ ‫על האדמה.‬
‫היא בגודל של גרגר אורז.‬
‫אבל הזוהר שלה בדיוק מספיק...‬
‫כדי שזכרים ימצאו אותה.‬
‫הזמן להתרבות קצר.‬
‫התצוגה המהפנטת נמשכת מספר שבועות בלבד.‬
‫הם מכבים את האורות שלהם,‬ ‫ומקנים מעט פרטיות מהמתחרים.‬
‫ההזדווגות נגמרה,‬
‫כעת היא יורדת מתחת לאדמה‬ ‫להטיל את ביציה...‬
‫היא מבטיחה שמופע רוחות הרפאים הכחולות‬ ‫יחזור בשנה הבאה.‬
‫בפיורדים של נורווגיה,‬
‫שעות הדמדומים חלפו מזמן.‬
‫דגי הרינג בתנועה.‬
‫הם אמורים להיות בטוחים יותר עכשיו,‬ ‫תחת מעטה החשכה.‬
‫אך לא הלילה.‬
‫ספינות מכמורת יכולות לגרוף מאות טונות‬ ‫בהפלגה אחת.‬
‫וכל הפעילות הזו...‬
‫מושכת תשומת לב.‬
‫במים הכהים האלו...‬
‫מפטרלים...‬
‫קטלנים.‬
‫הם שמעו את צליל הסירות...‬
‫ולמדו כי משמעותו הזדמנות.‬
‫לרוב, הם ישתמשו בהתמצאות במרחב באמצעות‬ ‫תהודה, סונאר טבעי, כדי לתפוס דגים בחושך.‬
‫אבל כאן, הם מצאו דרך קלה יותר.‬
‫הם עושים שימוש בתאורה.‬
‫חלק מהדגים נמלטים מהרשתות.‬
‫אך מבולבלים ומופרדים מלהקתם,‬
‫הם טרף קל.‬
‫טורף במשקל שבע טון...‬
‫מראה את צידו העדין.‬
‫קטלנים הם מהיצורים החכמים‬ ‫והחברתיים ביותר באוקיינוס.‬
‫ומצלמות הלילה שלנו חושפות‬ ‫את מה שעשוי להיות התנהגות חדשה.‬
‫אותות בועה.‬
‫באורות,‬
‫הבועות פועלות כמגדלור...‬
‫המוביל בני משפחה אחרים לארוחה.‬
‫בזימבבואה...‬
‫הלילה הביא טרגדיה למשפחת הפילים.‬
‫הנקבה המבודדת הפסידה במאבקה מול האריות.‬
‫אין זמן להתאבל.‬
‫על המשפחה להמשיך ולמצוא מים.‬
‫הם הולכים כבר יותר מארבע שעות.‬
‫הצעירים נהיים צמאים.‬
‫הרך הנולד מותש לחלוטין.‬
‫אבל הנקבה המובילה יודעת שהם קרובים למים.‬
‫היא יכולה להריח זאת.‬
‫הם במרחק נגיעה...‬
‫כאשר סכנה מאיימת שוב.‬
‫צבועים.‬
‫ביום, הראייה שלהם טובה כמו של פיל.‬
‫אחרי החשכה,‬
‫היא הרבה יותר טובה.‬
‫חובה להגן על הגורה.‬
‫מהלך שגוי אחד והצבועים יתפסו אותה.‬
‫צווחות בחשכה מתריעות בפני כולם על הסכנה.‬
‫הצבועים עושים כמיטב יכולתם‬ ‫כדי ליצור פניקה.‬
‫אבל קריאת המצוקה של הפילים...‬
‫נשמעה.‬
‫משפחה מורחבת באה להצלה.‬
‫העדר יכול סוף סוף להרוות את צימאונו.‬
‫עם קשרים משפחתיים חזקים,‬
‫הפילים הצעירים האלה התגברו‬ ‫על אתגרי השעות החשוכות ביותר.‬
‫אבל עבור אחרים,‬
‫המבחנים רק מתחילים.‬
‫השעה חצות...‬
‫בחצי האי יוקטן במקסיקו.‬
‫הירח המלא הוא בשיא בהירותו.‬
‫יש כאן יצורים שאנו מקשרים עם שעות היום.‬
‫אבל בתקופה זו של השנה,‬
‫הם חייבים לפעול במהלך הלילה.‬
‫מצלמות לילה חושפות את עולמן הסודי.‬
‫מעל 40,000 פלמינגו קריביים.‬
‫למרות החשיכה, ‬
‫הם לא יכולים להרשות לעצמם לישון.‬
‫זוהי עונת הרביה.‬
‫אפרוחי הפלמינגו הקריביים‬ ‫גדלים במהירות רבה.‬
‫על מנת לעמוד בתיאבון שלא יודע שובע,‬ ‫על שני ההורים להישאר פעילים,‬
‫יום ולילה,‬
‫במרוץ שליחים מתמיד של האכלה.‬
‫אפרוחים שנותרו ללא השגחה...‬
‫מתקבצים ליתר ביטחון.‬
‫האפרוח הזה בקושי בן שבועיים.‬
‫ורעב.‬
‫אף אחד מהוריו לא חזר,‬
‫אז הוא יוצא למצוא אותם.‬
‫בחושך,‬
‫קשה לדעת מי זה מי.‬
‫זו...‬
‫לא אימא שלו.‬
‫להתחנן בפני זרים לא יעזור,‬
‫לא משנה כמה ינסה.‬
‫החיפוש שלו לוקח אותו הרחק‬ ‫מההגנה של התקבצות האפרוחים...‬
‫למים מסוכנים.‬
‫עיני תנינים עובדות היטב בחושך.‬
‫יש להם פס אופקי של תאים רגישים לאור...‬
‫לסריקת האופק.‬
‫ועם קולטנים בכל גופם,‬
‫הם יכולים לחוש בתנועה במים.‬
‫אבל הירח בהיר הלילה.‬
‫אז לפלמינגו יש סיכוי.‬
‫הם משמיעים אזהרה מוקדמת.‬
‫אפרוחים אלה גדלים כל כך מהר,‬ ‫הם כבר יכולים להשיג בריצה את התנין.‬
‫עד שובה של אימו,‬
‫האפרוחים מכונסים יחד שוב.‬
‫האפרוח יכול לאכול בביטחון.‬
‫בעוד קצת יותר משבעה שבועות,‬ ‫כל האפרוחים האלה יוכלו לעוף.‬
‫וההורים שלהם‬
‫לא יצטרכו לעבוד לאורך הלילה.‬
‫אלו כעת השעות המוקדמות.‬
‫מול חופי אלסקה,‬
‫דגי הסלמון שוחים לשטחי ההשרצה שלהם‬ ‫במעלה הנהר.‬
‫בעוד הירח שוקע מתחת להרים...‬
‫עמקים צוללים אל תוך החשיכה.‬
‫מצלמת הדמיה תרמית‬ ‫מאפשרת לנו לראות את הלילה.‬
‫היא קולטת את חתימת החום של הנוף...‬
‫ובעלי החיים בו.‬
‫זאב חוף.‬
‫קטן יותר מהזאבים היבשתיים של אלסקה...‬
‫ונמצא רק בכמה מקומות מיוחדים.‬
‫בזמן הזה של השנה,‬
‫היא מסתמכת על דגי סלמון.‬
‫הם מהווים רבע מהתזונה שלה.‬
‫הלילה, היא לא לבד.‬
‫דוב גריזלי ענק...‬
‫מסוכן לזאב בודד.‬
‫הדוב הזה למד שהוא יכול להצליח כפליים‬ ‫אם ידוג במהלך החשכה.‬
‫דגים לא רואים טוב בחושך.‬
‫גם הדוב לא.‬
‫אבל החושים האחרים שלו חדים להפליא.‬
‫הוא שומע את דגי הסלמון‬ ‫חובטים במים הרדודים.‬
‫ומריח נקבות עמוסות בביצים מזינות.‬
‫הוא לא יכול לתפוס אותם בעזרת ראייה.‬
‫אבל הוא יכול בעזרת מגע.‬
‫כפות רגישות הופכות למלכודת...‬
‫מחכות לחטוף כל דג סלמון ששוחה קרוב מדי.‬
‫תפיסה משמעותית.‬
‫ורק ראשונה מבין רבות לפני עלות השחר.‬
‫בעוד שהדוב עסוק,‬
‫הזאבה מנצלת ההזדמנות שלה.‬
‫הלילה, יש מספיק לכולם.‬
‫אלה השעות האחרונות של הלילה,‬
‫אך בג'ונגלים של אסיה שורר חושך עמוק.‬
‫אור ירח נאבק לחדור את היער הסבוך הזה.‬
‫בסינגפור,‬
‫יש משהו מוזר בצמרות העצים.‬
‫נקבת גלשנאים.‬
‫נראים לעיתים נדירות,‬
‫אנשים מעטים יודעים על קיומם.‬
‫למרות המראה שלה,‬
‫היא למעשה קרובת משפחה רחוקה שלנו.‬
‫נצר מוקדם של משפחת היונקים שלנו.‬
‫יש לה תינוק.‬
‫קרומי עור מאפשרים לה לשמור עליו...‬
‫גבוה בצמרות העצים.‬
‫היא חברה ברשת חברתית רחבה של גלשנאים.‬
‫אבל קשה להישאר בקשר ברעש של ליל הג'ונגל.‬
‫הפתרון של הגלשנאים התגלה רק לאחרונה.‬
‫הם מתקשרים בתדר החותך את הרעש הכללי.‬
‫אולטרסאונד.‬
‫בלתי נשמע לאוזן האנושית.‬
‫אותות סודיים...‬
‫בחשכה.‬
‫אזהרה.‬
‫יש סכנה באוויר.‬
‫פיתון מעוין.‬
‫הוא בעל דם קר.‬
‫אך לילות הג'ונגל החמים פירושם‬ ‫שהוא יכול להישאר פעיל לאחר רדת החשיכה.‬
‫לגלשנאים יש עיניים ענקיות...‬
‫תמיד סורקות אחר סכנות.‬
‫הם הקריבו את ראיית הצבעים‬ ‫לצורך רגישות לאור.‬
‫דבר מכריע...‬
‫בלילות בג׳ונגל.‬
‫האזעקה נשלחת.‬
‫משאינו מסוגל לראות בלילה...‬
‫הפיתון מסתמך על חושים אחרים.‬
‫לשונו אוספת ריח.‬
‫קולטנים בפה טועמים את האוויר.‬
‫גלשנאים הם מטפסים טובים.‬
‫אבל כך גם הפיתונים.‬
‫בגודל של חתול בית,‬
‫היא תהיה ארוחה הגונה.‬
‫לא נותר עוד הרבה עץ לברוח אליו.‬
‫אבל יש לה טריק אחרון.‬
‫גלשנאים הם מומחי דאייה.‬
‫מסוגלים לעוט למרחק של למעלה מ-130 מטר.‬
‫הם דואים בשקט בין העצים...‬
‫כדי לברוח מסכנות הלילה.‬
‫המערכה האחרונה של הלילה...‬
‫מתחילה.‬
‫בתאילנד, מקהלה רודפת מבשרת את השחר.‬
‫אלה הם שיריהם של גיבונים לבני-יד.‬
‫הם קמים לפני צאת החמה...‬
‫ומתחילים בסרנדה יומית.‬
‫זה דואט בין זוגות לחיזוק הקשר שלהם.‬
‫אוויר הבוקר הדומם לוקח את שיריהם‬ ‫לאורך צמרות העצים.‬
‫אחרים מצטרפים.‬
‫הם מברכים על חזרת היום.‬
‫באותה מהירות שהחשכה הגיעה,‬
‫האור חוזר כעת.‬
‫זמנם של יצורי הלילה למצוא מקום מבטחים.‬
‫משמרת היום יכולה סוף סוף להתחיל.‬
‫הגיע הזמן ליהנות מהשמש המחממת...‬
‫לפני שהלילה חוזר שוב.‬
‫מצלמות חדישות משנות את אופן הבנתנו‬
‫כמה מהיצורים הכי אייקונים בכדור הארץ...‬
‫חושף שהלילה מלא באתגרים יוצאי דופן...‬
‫והזדמנות שאין כמוה.‬
‫מי יודע אילו סודות אחרים ייחשפו...‬
‫במהלך חיי לילה בכדור הארץ?‬
‫תרגום כתוביות: ניב עופרי‬